Borgerne i Hjørring Kommune får mulighed for at komme med deres indspark i forhold til besparelser på skole- og daginstitutionsområdet.

politikEt enigt børne- skole- og uddannelsesudvalg i Hjørring Kommune er klar med høringsmateriale vedrørende besparelser på skole- og daginstitutionsområdet. 27. november bliver materialet præsenteret for byrådet, og dagen efter sendes det i offentlig høring. På daginstitutionsområdet er der blandt andet lagt op til at erstatte en række dagplejetilbud med vuggestuegrupper samt at nedlægge daginstitutionerne i Tversted, Poulstrup og Skallerup. På skoleområdet lægges der op til lukning af skolerne i Tversted, Vrejlev-Hæstrup, Hundelev og Astrup. Desuden arbejdes der med to modeller omkring Tornby Skole. Enten skal skolen lukkes, eller også skal der i Hirtshals skoledistrikt foretages en klasseoptimering, der svarer til lukning af skolen. Den offentlige høring slutter 23. januar.